ขอสอบถามค่ะ หากเราซักผ้าผู้ป่วยhivที่มีสารคัดหลั่งติดอยู่ในน้ำที่มีผงซักฟอกแล้วขณะซักน้ำได้กระเด็นเข้าตามีโอกาสติดเชื้อไหมคะ
สวัสดีค่ะ เมื่อเชื้อ HIV ออกจากร่างกายผู้ป่วยแล้ว ก็จะตายภายในเวลาไม่นาน และเมื่อเชื้อโดนน้ำละลายผงซักฟอก ก็จะตายแทบจะในทันทีค่ะ ดังนั้น การโดนน้ำที่ละลายผงซักฟอกไว้อยู่ กระเด็นเข้าตา จึงไม่ได้ทำให้ติดเชื้อ HIV ได้ค่ะอย่างไรก็ตาม น้ำที่ละลายผงซักฟอก ซึ่งเป็นสารเคมี อาจก่อการระคายเคืองต่อดวงตาได้ ดังนั้น ควรล้างตาด้วยน้ำเปล่า โดยการปล่อยให้น้ำจากก๊อกไหลผ่านดวงตา หรือลืมตาในน้ำสะอาดซัก 1-2 นาที เพื่อชะล้างสารเคมีออกไปค่ะ หากหลังจากนั้น ยังคงมีอาการตาแดง แสบตา เคืองตา ก็ควรไปพบแพทย์เพื่อตรวจด้วยค่ะ